Úradný vestník L 325 , 30/11/2002 S. 0040 - 0044



Rozhodnutie Komisie z 27. novembra 2002, ktorým sa mení a dopĺňa rozhodnutie 98/371/ES, pokiaľ ide o dovoz čerstvého bravčového mäsa zo Slovenskej republiky (oznámené pod číslom dokumentu C(2002) 4556) (Text s významom pre EHP) (2002/940/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 72/462/EHS z 12. decembra 1972 o otázkach zdravotnej a veterinárnej inšpekcie pri dovoze hovädzieho dobytka, oviec, kôz a ošípaných, čerstvého mäsa alebo mäsových výrobkov z tretích krajín [1], naposledy zmenenú a doplnenú nariadením (ES) č. 1452/2001 [2], najmä na jej články 14, 15 a 16, keďže: (1) rozhodnutie Komisie 98/371/ES [3], naposledy zmenené a doplnené rozhodnutím Komisie 2002/7/ES [4], upravuje veterinárne podmienky a udeľovanie veterinárnych osvedčení pre dovozy čerstvého mäsa z určitých európskych krajín; (2) z dôvodov zdravia zvierat, a najmä s cieľom kontroly klasického moru ošípaných, neboli povolené dovozy čerstvého bravčového mäsa na ľudskú spotrebu zo Slovenskej republiky; (3) príslušné veterinárne orgány Slovenska požiadali o povolenie na vyvážanie bravčového mäsa do spoločenstva a svoju žiadosť podložili informáciami o zdravotnom statuse ošípaných v Slovenskej republike a o kontrole klasického moru ošípaných; (4) v júli 2002 navštívila Slovensko veterinárna misia Komisie, aby posúdila zdravotnú situáciu zvierat a najmä situáciu klasického moru ošípaných; (5) na základe správy misie a ďalších informácií, ktoré poskytli príslušné veterinárne orgány Slovenska, javí sa byť zdravotný status ošípaných na Slovensku dostačujúcim, pokiaľ ide o klasický mor ošípaných u domácich ošípaných; existuje však niekoľko vyznačených oblastí, kde sa infekcia vyskytuje u diviakov; (6) dovoz bravčového mäsa zo Slovenskej republiky do spoločenstva by sa preto mal povoliť z okresov, na ktoré sa nevzťahuje obmedzenie z dôvodu infekcie u diviakov a okrem toho by sa mali stanoviť určité podmienky týkajúce sa používania odpadu zo stravovania na kŕmenie ošípaných; (7) s cieľom vyvážania bravčového mäsa do Európskeho spoločenstva sa príslušné veterinárne orgány Slovenska zaviazali, že vypracujú zoznam chovov ošípaných podliehajúcich pravidelnému veterinárnemu dozoru a príslušným kontrolám, aby sa vylúčilo akékoľvek používanie odpadu zo stravovania na kŕmenie ošípaných; (8) primerane k tomu by sa preto malo zmeniť a doplniť rozhodnutie 98/371/ES; (9) opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 Rozhodnutie 98/371/ES sa týmto mení a dopĺňa takto: 1. Príloha I sa nahrádza textom v prílohe I k tomuto rozhodnutiu. 2. Príloha II sa nahrádza textom v prílohe II k tomuto rozhodnutiu. Článok 2 Toto rozhodnutie sa uplatňuje dňom jeho uverejnenia v Úradnom vestníku Európskych spoločenstiev. Článok 3 Toto rozhodnutie je adresované členským štátom. V Bruseli 27. novembra 2002 Za Komisiu David Byrne člen Komisie [1] Ú. v. ES L 302, 31.12.1972, s. 28. [2] Ú. v. ES L 198, 21.7.2001, s. 11. [3] Ú. v. ES L 170, 16.6.1998, s. 16. [4] Ú. v. ES L 3, 5.1.2002, s. 50. -------------------------------------------------- PRÍLOHA I " PRÍLOHA I OPIS ÚZEMÍ URČITÝCH EURÓPSKYCH KRAJÍN STANOVENÝCH ZA ÚČELOM UDEĽOVANIA VETERINÁRNYCH OSVEDČENÍ Štát | Kód územia | Verzia | Opis územia | Albánsko | AL | 1/98 | Celá krajina | Bosna-Hercegovina | BA | 1/98 | Celá krajina | Bulharsko | BG | 1/98 | Celá krajina | BG-1 | 1/98 | Provincie Varna, Dobrich, Silistra, Choumen, Targovichte, Razgrad, Rousse, V.Tarnovo, Gabrovo, Pleven, Lovetch, Plovdiv, Smolian, Pasardjik, okres Sofia, mesto Sofia, Pernik, Kustendil, Blagoevgrad, Vratza, Montana a Vidin. | BG-2 | 1/99 | Provincie Bourgas, Jambol, Sliven, Starazagora, Haskovo a Kardjali, okrem 20 km širokého koridoru na hranici s Tureckom | BG-3 | 1/99 | 20 km široký koridor na hranici s Tureckom | Bielorusko | BY | 1/98 | Celá krajina | Česká republika | CZ | 1/98 | Celá krajina | CZ-1 | 1/99 | Celá krajina okrem okresov Kroměříž, Vyškov, Hodonín, Uherské Hradište, Zlín a Vsetín | CZ-2 | 1/99 | Okresy Kroměříž, Vyškov, Hodonín, Uherské Hradište, Zlín a Vsetín | Estónsko | EE | 1/98 | Celá krajina | Federálna republika Juhoslávia | YU | 1/98 | Celá krajina | YU-1 | 1/98 | Federálna republika Juhoslávia okrem regiónu Kosovo a Metohija | YU-2 | 1/98 | Región Kosovo a Metohija | Chorvátsko | HR | 1/98 | Celá krajina | Maďarsko | HU | 1/98 | Celá krajina | Litva | LT | 1/98 | Celá krajina | Lotyšsko | LV | 1/98 | Celá krajina | Poľsko | PL | 1/98 | Celá krajina | Rumunsko | RO | 1/98 | Celá krajina | Rusko | RU | 1/98 | Celá krajina | Slovinsko | SI | 1/98 | Celá krajina | Slovenská republika | SK | 1/98 | Celá krajina | SK-1 | 1/2002 | Celá krajina okrem Okresných veterinárnych a potravinových správ Trnava (vrátane okresov Piešťany a Hlohovec), Levice (vrátane okresu Levice), Nitra (vrátane okresov Nitra a Zlaté Moravce), Topoľčany (vrátane okresu Topoľčany), Nové Mesto nad Váhom (vrátane okresu Nové Mesto nad Váhom), Trenčín (vrátane okresov Trenčín a Bánovce nad Bebravou), Prievidza (vrátane okresov Prievidza a Partizánske), Púchov (vrátane okresov Púchov a Ilava), Žiar nad Hronom (vrátane okresov Žiar nad Hronom, Žarnovica, Banská Štiavnica), Zvolen (vrátane okresov Zvolen a Detva), Banská Bystrica (vrátane okresov Banská Bystrica a Brezno). | " -------------------------------------------------- PRÍLOHA II " PRÍLOHA II ZÁRUKY VZHĽADOM NA ZDRAVIE ZVIERAT, KTORÉ SA POŽADUJÚ PRI UDEĽOVANÍ OSVEDČENIA PRE ČERSTVÉ MÄSO Poznámka: Dovozy čerstvého mäsa na ľudskú spotrebu nie sú povolené, pokiaľ Komisia neschváli program na kontrolu rezíduí vo vyvážajúcej krajine. Štát | Kód | Čerstvé mäso na ľudskú spotrebu | Čerstvé mäso určené na iné účely ako na ľudskú spotrebu | Hovädzí dobytok | Ošípané | Hovädzí dobytok | Ošípané | MC | SG | MC | SG | MC | SG | MC | SG | Albánsko | AL | — | | — | | — | | — | — | — | Bosna – Hercegovina | BA | — | | — | | — | | — | — | — | Bulharsko | BG | — | | — | | — | | D | — | E | BG-1 | A | | — | | C | | D | — | E | BG-2 | — | | — | | — | | D | — | E | Bielorusko | BY | — | | — | | — | | — | — | E | Česká republika | CZ | A | | B | | C | | D | — | E | CZ-1 | A | | B | | C | | D | — | E | CZ-2 | A | | B | | C | | D | — | E | Estónsko | EE | — | | — | | — | | — | — | E | Federálna republika Juhoslávia | FY | — | | — | | — | | D | — | E | FY-1 | A | | — | | C | | D | — | E | FY-2 | — | | — | | — | | D | — | E | Chorvátsko | HR | A | | — | | C | | D | — | E | Maďarsko | HU | A | | B | | C | | D | — | E | Litva | LT | A | | — | | C | | D | — | E | Lotyšsko | LV | — | | — | | — | | — | — | E | Bývalá juhoslovanská republika Macedónsko | MK | — | | — | | C | | D | — | E | Poľsko | PL | A | | B | A | C | | D | — | E | Rumunsko | RO | A | | — | | C | | D | — | E | Rusko | RU | — | | — | | — | | — | — | E | Slovinsko | SI | A | | — | | C | | D | — | E | Slovenská republika | SK | A | | — | | C | | D | — | E | SK-1 | A | | B | A | C | | D | — | E | " --------------------------------------------------